ΓΡΑΠΤΗ ΕΡΩΤΗΣΗ E-1710/01

υποβολή: Jean-Claude Fruteau (PSE) προς την Επιτροπή

(14 Ιουνίου 2001)

Θέμα: Πολιτική συνοχής και ιδιαίτερα απομακρυσμένες περιφέρειες

Η συζήτηση για την πολιτική οικονομικής και κοινωνικής συνοχής έχει πλέον γενικευθεί. Η άμεση προοπτική της διεύρυνσης συνεπάγεται βαθιά μεταβολή της πολιτικής αυτής, που θα έχει ασφαλώς επιπτώσεις στις περισσότερο τρωτές περιφέρειες της Ευρωπαϊκής Ένωσης, μεταξύ των οποίων συγκαταλέγονται και οι ιδιαίτερα απομακρυσμένες περιφέρειες.

Πράγματι, Ευρώπη των 27 σημαίνει συγκεκριμένα αύξηση κατά 30 % του ευρωπαϊκού εδάφους, μόνο με κατά 5 % αύξηση του πλούτου. Το νέο αυτό δεδομένο θα συνεπιφέρει εκ των πραγμάτων σημαντικές αλλαγές κατά την περίοδο προγραμματισμού που θα ακολουθήσει. Υπάρχει λοιπόν ο κίνδυνος με τη φτώχεια των μεν να εξαφανιστούν τεχνητά τα προβλήματα των δε. Για το λόγο αυτό οι νέες μέθοδοιπολογισμού θα πρέπει να αναπροσαρμοστούν με βάση τις κοινωνικοοικονομικές πραγματικότητες της Ένωσης.

Στο έγγραφο με τίτλο Ενότητα της Ευρώπης, αλληλεγγύη των λαών, ποικιλία των εδαφών αναφέρεται ότι η Επιτροπή άρχισε να εξετάζει με ποιον τρόπο οι ανάγκες των ιδιαίτερα απομακρυσμένων περιφερειών θα μπορούσαν να λαμβάνονταιπόψη στη μελλοντική πολιτική συνοχής.

1. Έχει προχωρήσει ο προβληματισμός της Επιτροπής στο θέμα αυτό·

2. Το άρθρο 299, παράγρ. 2, της Συνθήκης του Άμστερνταμ σχετικά με τις ιδιαίτερα απομακρυσμένες περιφέρειες δεν συνηγορείπέρ της παραμονής όλων αυτών των περιφερειών στο στόχο 1 κατά την προσεχή περίοδο προγραμματισμού·

Απάντηση του κ. Barnier εξ ονόματος της Επιτροπής

(6 Σεπτεμβρίου 2001)

Όπωςπενθυμίζει το Αξιότιμο Μέλος του Κοινοβουλίου, η Επιτροπή, με την ευκαιρία της δημοσίευσης της δεύτερης έκθεσης για την οικονομική και κοινωνική συνοχή, ξεκίνησε μία ευρεία εξέταση για το μέλλον της περιφερειακής και διαρθρωτικής πολιτικής της Ένωσης. Η εξέταση αυτή, στην οποία συμμετέχουν οι αρχές των κρατών μελών, οι τοπικές αυτοδιοικήσεις και οι αντιπρόσωποι της κοινωνίας των πολιτών, θα επιτρέψει στην Επιτροπή να χαράξει από σήμερα μέχρι το 2004 τον προσανατολισμό των μελλοντικών της προτάσεων. Ένα πρώτο φόρουμ της συνοχής διοργανώθηκε στις Βρυξέλλες στις 21 και 22 Μαΐου.

Όσον αφορά τη διατήρηση του συνόλου των ιδιαίτερα απομακρυσμένων περιφερειών στο στόχο 1 για την προσεχή περίοδο προγραμματισμού, η δεύτερη έκθεση αναγνωρίζει στα συμπεράσματα της ότι, σύμφωνα με τα τελευταία διαθέσιμα στοιχεία (1998), η εφαρμογή του κριτηρίου του ΑΕΠ ανά κάτοικο που πρέπει να είναι χαμηλότερο από το 75 % του μέσου όρου στη διευρυμένη Ένωση θα μείωνε την κάλυψη του πληθυσμού των 15 που είναι επιλέξιμος για το στόχο 1 κατά το ήμισυ και περισσότερο. Η εν λόγω έκθεση παρουσιάζει, στη συνέχεια, τέσσερις εναλλακτικές λύσεις: εφαρμογή του σημερινού κατώτατου ορίου του 75 %· εφαρμογή του σημερινού κατώτατου ορίου του 75 % με μεταβατική στήριξη για τις εξερχόμενες από το στόχο 1 περιφέρειες το οποίο είναι πολύ γενναιόδωρο, δεδομένου ότι το ΑΕΠ τους θα πλησιάζει το κατώτατο όριο· καθορισμός ενός νέου κατώτατου ορίου επιλεξιμότηταςψηλότερου από το 75 %, κατά τρόπο ώστε να μειωθεί ή ακόμη και να εξαλειφθεί το μηχανιστικό αποτέλεσμα του παραγκωνισμού των δεκαπέντε· καθορισμός δύο κατωτάτων ορίων επιλεξιμότητας, ένα για τις περιφέρειες των δεκαπέντε και ένα για τιςποψήφιες χώρες.

Η εξέταση που αφορά τις ιδιαίτερα απομακρυσμένες περιφέρειες κινείται σε αυτό το γενικό πλαίσιο λαμβάνονταςπόψη την ιδιαίτερη κατάστασή τους, όπως αυτή αναφέρεται στο άρθρο 299 § 2 της Συνθήκης ΕΚ: όπως προβλέπει το άρθρο αυτό, η εξέταση θα αφορά ιδίως την πρόσβαση αυτών των περιφερειών στα διαρθρωτικά ταμεία. Μάυτή την προοπτική, ο Επίτροπος Barnier πραγματοποίησε μία πρώτη ανταλλαγή απόψεων με τους προέδρους των επτά ιδιαίτερα απομακρυσμένων περιφερειών τον προηγούμενο Μάιο, στο Νησί Ρευνιόν. Το φθινόπωρο θα πραγματοποιηθεί νέα συνάντηση.

Είναι πρόωρο να διατυπωθούν σάυτό το στάδιο τα συμπεράσματα μιας συζήτησης η οποία έχει ακόμη πολύ μέλλον μπροστά της. Η Επιτροπή διαβεβαιώνει ωστόσο το Αξιότιμο Μέλος του Κοινοβουλίου ότι προτίθεται να εφαρμόσει όλα όσα απορρέουν από τις διατάξεις του άρθρου 299 § 2.